Հեղափոխությունը ոչ թե հանուն «Քաղաքացիական պայմանագիր» կուսակցության էր իրագործվել, այլ ընդդեմ այն համակարգի, որը մարմնավորում էր Սերժ Սարգսյանը։ Ժողովրդի վերաբերմունքը գործող կառավարության հանդեպ կարող է փոխվել, սակայն նախկին իշխանության հանդեպ ոչ մի պարագայում չի փոխվի եւ վերադարձ հին կարգերին ու հին դեմքերին՝ չի հանդուրժվի։ Դա համաժողովրդական համաձայնության առանցքն է։ Եվ այդ իմաստով «հակահեղափոխության» սպասումները սին են։ Հին կարգերին վերադարձի հիմնական խոչընդոտը ո՛չ Նիկոլ Փաշինյանն է, ո՛չ էլ գործող կառավարությունը: Դա երիտասարդների այն զանգվածն է, որը չի ցանկանում վերադառնալ Հին Հայաստան։